b'\n_START_ARTICLE_\nMihail Fjodorovi\xc4\x8d Naumov\n_START_SECTION_\n\xc5\xbdivljenje\n_START_PARAGRAPH_\nLeta 1772 je vstopil v voja\xc5\xa1ko slu\xc5\xbebo in leta 1786 je bil kot poro\xc4\x8dnik preme\xc5\xa1\xc4\x8den v Hersonski pehotni polk ter z njim sodeloval v bojih proti Turkom; za zasluge je bil povi\xc5\xa1an v stotnika. Preme\xc5\xa1\xc4\x8den je bil v novo ustanovljen Novogermanlandski polk; leta 1799 je bil povi\xc5\xa1an v majorja, leta 1804 v podpolkovnika in leta 1807 v polkovnika._NEWLINE_Leta 1805-07 se je udele\xc5\xbeil ve\xc4\x8d bitk s Francozi, ter se odlikoval v bitki pri Austerlitzu. Naslednje leto je bil ponovno v bojih proti Turkom; ker je bil ranjen v boju, je bil preme\xc5\xa1\xc4\x8den v garnizijski bataljon v Vjatskem. Ko se je pozdravil, se je februarja 1810 vrnil v stari polk in boje s Turki; kmalu je postal poveljnik polka._NEWLINE_Med veliko patriotsko vojno je bil sprva name\xc5\xa1\xc4\x8den v Sankt Peterburgu, kjer je bil zadol\xc5\xbeen za urjenje lokalne milice. Po samo petih dneh je v sestavi Vorone\xc5\xbe\xc5\xa1kega polka zapustil Peterburg in se podal v boje proti Francozom. Do jeseni leta 1814 se je nenehno boril, nakar se je vrnil nazaj v Rusijo, kjer je postal poveljnik 2. brigade 25. pehotne divizije. Naslednje leto se je ponovno odpravil proti Franciji. 10. marca 1819 je postal poveljnik 8. pehotne divizije._NEWLINE_Od 5. maja 1822 do konca vojne je bil poveljnik mesta Smolensk.'